ANC-hoë langs sy vrou in bed doodgeskiet | Maroela Media
Die ANC in KwaZulu-Natal het sy skok en woede uitgespreek ná die moord op sy verkiesingskoördineerder in dié provinsie.
Sihle Zikalala, die ANC se tydelike provinsiale komitee koördineerder, het Saterdag gesê Nqobiswe Mkhize (42) is vroeg Saterdagoggend by sy huis in Imfume saam met twee lede van die gemeenskap doodgeskiet.
"Terwyl die aanvallers van die toneel gevlug het, het hul nog skote afgevuur en nog twee mense doodgeskiet. Dit is hartseer dat nóg 'n donker wolk van gruwelike moord oor ons provinsie hang," het Zikalala gesê.
Die besonderhede rondom die moord op Mkhize is steeds onduidelik, maar dit kom volgens Zikalala voor dat hy by sy huis aangeval is en langs sy vrou in die bed doodgeskiet is.
Die aanvallers het glo sy vrou opdrag gegee om "haarself te bedek" en het losgebrand op Mkhize.
Zikalala het gesê dié moord laat 'n reusegaping in die ANC se struktuur en die demokratiese beweging in die geheel.
"Hy was 'n revolusionêre man wat die gemeenskap met toewyding gedien het."
Die ANC sien dié moord as 'n poging om die ANC te verswak.
"Ons sal sy spies optel en voort mars in die stryd om die verbetering van ons mense se lewens," het Zikalala gesê.
Kaapstad-fietstoer: Hier is die wenners
So voel ons oor die plaasmoorde!
Ons is ook baie geskok en kwaad oor die moorde op ons boere..
Ek stem saam. Daar word glad nie meer op TV od SABC van die wreede moorde op ons land se onskuldige boere genoem of gelees nie.